
ΑΡΙΘΜΟΣ ΦΥΛΛΟΥ 

ΔΙ ΑΤΑΓΜΑΤ Α 

Έγκριση πολεοδομικής μελέτης της έκτασης του οικοδομικού συνεται¬ 
ρισμού «Παραθεριστικός Οικοδομικός Συνεταιρισμός Μελών και μη 
της Παμβουρλιωτικής Ενώσεως Προσφύγων Περιφέρειας Βρυού- 
λων Συν.ΠΕ.» στη θέση Αμυγδοιλίτσα, δήμου Ερέτριας (Ν. Εύ¬ 
βοιας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του ν. 1337/1983 «Επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις» (ΦΕΚ 33/Α) και 
ειδικότερα τα άρθρα 7 και 42 (παρ. 1). 

2. Τις διατάξεις του από 16.8.85 Π.Δ./τος «Πολεοδόμηση περιο¬ 
χών δεύτερης κατοικίας μέσα στις ΖΟΕ και σχετικές ρυθμίσεις» (ΦΕΚ 
416/Δ) και ειδικότερα το άρθρο 4 παράγρ. 9. 

3. Τις διατάξεις του Π.Δ/τος 93/1987 «Αναμόρφωση και ενοποί¬ 
ηση της νομοθεσίας για τους οικοδομικούς συνεταιρισμούς, τρόπος ορ¬ 
γάνωσης διοίκησης και λειτουργίας αυτών και πολεοδόμηση εκτάσεων 
οικοδομικών συνεταιρισμών και οικοδομικών οργανισμών» (ΦΕΚ 
52/Α) και ειδικότερα τα άρθρα 18, 19. 

4. Τις διατάξεις του Ν.Δ/τος της 17.7.1923 «Περί σχεδίων πόλεων 
κ.λπ.» όπως μεταγενέστερα τροποποιήθηκαν και συμπληρώθηκαν και 
ειδικότερα το άρθρο 3. 

5. Τις διατάξεις του Ν. 1557/1985 «Γενικός Οικοδομικός Κανονι¬ 
σμός» (ΦΕΚ 210/Α) και ειδικότερα τα άρθρα 3,6 (παρ. 1), 7,8 και 9 
όπως τροποποιήθηκαν με τις διατάξεις των Ν. 1647/1986 «Οργανι¬ 
σμός Κτηματολογίου και Χαρτογραφήσεων Ελλάδας (ΟΚΧΕ) και άλ¬ 
λες σχετικές διατάξεις» (ΦΕΚ 141/Α) και 1772/1988 «Τροποποίηση 
διατάξεων του Ν. 1577/1985 «ΓΟΚ» και άλλες σχετικές διατάξεις» 
(ΦΕΚ 91/Α). 

6. Τις διατάξεις του Ν. 1558/1985 «Κυβέρνηση και Κυβερνητικά 
'Όργανα» (ΦΕΚ 137/Α) και ειδικότερα το άρθρο 23 παράγρ. 1. 

7. Την υπ’ αριθ. 50787/5563/13.8.87 απόφαση του Υπουργού 
Περιβάλλοντος, Χωροταξίας και Δημοσίων Έργων για τη χωροθέτηση 
και οικιστική καταλληλότητα της έκτασης του οικοδομικού συνεταιρι¬ 
σμού με την επωνυμία «Παραθεριστικός Οικοδομικός Συνεταιρισμός με¬ 
λών και μη της Παμβουρλιωτικής Ενώσεως Προσφύγων Περιφέρειας 
Βρυούλων Συν.ΠΕ». 

8. Την υπ’ αριθμ. 53586/6312/14.7.88 απόφαση του Αναπλη¬ 
ρωτή Υπουργού Περιβάλλοντος, Χωροταξίας και Δημοσίων Έργων 
«Έγκριση προδιαγραφών πολεοδόμησης εκτάσεων που ανήκουν σε οι¬ 
κοδομικούς συνεταιρισμούς και οικοδομικούς οργανισμούς» (ΦΕΚ 
534/Δ). 

9. Τις υπ’ αριθ. 12489/18.1.1988, 12568/25.2.1988 και 
13382/28.8.1988 συμβολαιογραφικές πράξεις περί παραχώρησης 
και μεταβίβασης των κοινοχρήστων κοινοφελών χώρων και ειδικών 
χρήσεων και οικοδομήσιμης επιφάνειας στο δήμο Ερέτριας. 

10. Την υπ’ αριθ. Υ. 1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 


Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

11 . Την υπ’ αριθ. Υ.1436/1987 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Περιβάλλοντος, 
Χωροταξίας και Δημοσίων Έργων Μανόλη Παπαστεφανάκι» (ΦΕΚ 
549/Β). 

12. Τις υπ’ αριθ. 26/1987, 101/1987 και 1/1988 γνωμοδοτή¬ 
σεις του δημοτικού συμβουλίου Ερέτριας. 

13. Τις υπ’ αριθ. 2/3.2.1988 και 6/16.3.1988 γνωμοδοτήσεις 
του Συμβουλίου Χωροταξίας, Οικισμού και Περιβάλλοντος Ν. Εύβοιας. 

14. Τις υπ’ αριθ. 467, 651, 689 και 833/1988 γνωμοδοτήσεις του 
Συμβουλίου της Επικράτειας, με πρόταση του Αναπληρωτή Υπουργού 
Περιβάλλοντος, Χωροταξίας και Δημοσίων Έργων, αποφασίζουμε: 

Άρθρο 1 

Εγκρίνεται η πολεοδομική μελέτη της ιδιοκτησίας Οικοδομικού Συ¬ 
νεταιρισμού με την επωνυμία «Παραθεριστικός Οικοδομικός Συνεταιρι¬ 
σμός Μελών και μη της Παμβουρλιωτικής Ενώσεως Προσφύγων Περι¬ 
φέρειας Βρυούλων Συν.ΠΕ.» που βρίσκεται στη θέση Αμυγδαλίτσα του 
δήμου Ερέτριας (Ν. Εύβοιας) με τον καθορισμό οικοδομήσιμων χώρων, 
οδών, κοινοχρήστων χώρων-πρασίνου, στάθμευσης αυτοκινήτων, χώ¬ 
ρου πνευματικού κέντρου - πλατείας - αγοράς Α, παιδικής χαράς - 
αθλοπαιδειών, εκκλησίας, αγοράς Β - στάθμευσης αυτοκινήτων - δεξα¬ 
μενής όπως οι ρυθμίσεις αυτές φαίνονται στα δέκα (10) σχετικά πρωτό¬ 
τυπα διαγράμματα σε κλίμακα 1:500 που θεωρήθηκαν από τον Προϊ¬ 
στάμενο της Διεύθυνσης Τοπογραφικών Εφαρμογών με την υπ’ αριθ. 
82180/1988 πράξη του και που συνοπτικά τους αντίτυπα δημοσιεύο¬ 
νται με το παρόν διάταγμα. 

Άρθρο 2 

Εγκρίνεται, όπως διατυπώνεται στα επόμενα άρθρα, ο πολεοδομικός 
κανονισμός της παραπάνω περιοχής, της οποίας το πολεοδομικό σχέδιο 
εγκρίνεται με το άρθρο 1 του παρόντος. 

Άρθρο 3 

Στα οικοδομικά τετράγωνα που χαρακτηρίζονται στα σχετικά δια¬ 
γράμματα με το στοιχείο Ο.Τ. επιτρέπεται η χρήση αμιγούς κατοικίας, 
όπως προσδιορίζεται με το άρθρο 2 του από 23.2.1987 Π.Δ/τος (ΦΕΚ 
166/Δ). 

Άρθρο 4 

Στο πρόσωπο των οικοπέδων οικοδομημένων ή μη επιβάλλεται προ¬ 
κήπιο πλάτους τεσσάρων (4), πέντε (5), έξι (6), έξι και μισό (6,5), επτά 
(7), οκτώ (8), οκτώ και μισό (8,5), δέκα (10), δέκα πέντε (15) μέτρων 
και μετακλητού πλάτους από 4 έως 6 μέτρα. 

Άρθρο 5 

Α. Τα ελάχιστα όρια εμβαδού και προσώπου και οι λοιποί όροι και 
περιορισμοί δόμησης των οικοπέδων ορίζονται ως εξής: 

1. Ελάχιστο πρόσωπο: δέκα (10) μέτρα 

Ελάχιστο εμβαδόν: τριακόσια (300) τ.μ. 

2. Μέγιστο ποσοστό κάλυψης των οικοπέδων πενήντα τοις εκατό 

(50%) της επιφάνειας τους. 

3. Συντελεστής δόμησης: τέσσερα δέκατα (0,4) με μέγιστη συνολική 
επιφάνεια ορόφων 120 τ.μ. 

4. Μέγιστο επιτρεπόμενο ύψος των ανεγερθησομένων κτιρίων επτά 
και μισό (7,5) μέτρα. 

5. Υπεράνω του μεγίστου επιτρεπομένου ύψους επιβάλλεται η κατα¬ 
σκευή στέγης, πλην μονόρριχτης, μέγιστου ύψους δύο (2) μέτρων. 

6. Απαγορεύεται η κατασκευή κτιρίων επί υποστηλωμάτων (ΡΙΕΟ- 

ΤΙ5). 

7. Η απόσταση του κτιρίου από το πλάγιο ή οπίσθιο όριο του οικοπέ¬ 
δου ορίζεται με μπλε γραμμή όπως φαίνεται στα ίδια διαγράμματα, η 
οποία δέν δύναται να είναι μικρότερη της απόστασης Δ που ορίζεται από 
τις διατάξεις του άρθρου 9 του Ν. 1577/1985 (Γ.Ο.Κ.). 

Β. Οι όροι και περιορισμοί δόμησης των χώρων ειδικών χρήσεων που 
καθορίζονται με το άρθρο 1 του παρόντος ορίζονται ως εξής: 

Χώρος πλατείας - πνευματικού κέντρου - αγοράς Α, αγοράς Β - 
στάθμευσης αυτοκινήτων - δεξαμενής και εκκλησίας. 

1. Μέγιστο ποσοστό κάλυψης: πενήντα τοις εκατό (50%) της επιφά¬ 
νειας κάθε χώρου πλην του χώρου εκκλησίας η οποία πρέπει να ανεγερ- 
θεί εντός του κόκκινου περιγράμματος. 

2. Συντελεστής δόμησης: τέσσερα δέκατα (0,4). 

3. Μέγιστο επιτρεπόμενο ύψος των ανεγερσθησομένων κτιρίων οκτώ 
και μισό (8,5) μέτρα, εκτός του κτιρίου εκκλησίας το ύψος του οποίου 
καθορίζεται σε 15 μέτρα. 

4. Απαγορεύεται η κατασκευή κτιρίων επί υποστηλωμάτων (ΡΙΕΟ- 
ΤΙδ). 

5. Υπεράνω του μέγιστου επιτρεπόμενου ύψους επιβάλλεται η κατα¬ 
σκευή τετράρριχτης στέγης, με μέγιστο ύψος δύο (2) μέτρων εκτός του 
κτιρίου της εκκλησίας. 

Γ. Επιπλέον των ανωτέρω επιβάλλονται οί παρακάτω μορφολογικοί 
περιορισμοί: 

α. Απαγορεύονται οι γύψινες εξωτερικές διακοσμήσεις. 

β. Οι εξωτερικοί τοίχοι επιχρίζονται εκτός των περιπτώσεων εμφα¬ 
νούς λιθοδομής. 

γ. Η επικάλυψη της στέγης γίνεται με κεραμίδια βυζαντινού ή ρω¬ 


μαϊκού τύπου. 

δ. Απαγορεύεται η κατασκευή συνεχούς περιμετρικού εξώστη. 

ε. Οι εξωτερικές σκάλες είναι από ευθύγραμμα τμήματα, συμπαγείς 
με κτιστό στηθαίο. 

στ. Τα κουφώματα κατασκευάζονται από ξύλο ή αλουμίνιο χώμα¬ 
τος λευκού ή καφέ ή φυσικού χρώματος ξύλου. 

ζ. Η επιφάνεια των ανοιγμάτων δεν επιτρέπεται να υπερβαίνει το 
25% της συνολικής επιφάνειας των εξωτερικών τοίχων της αντίστοι¬ 
χης όψης του κτιρίου. 

η. Τα χρώματα των επιχρισμάτων των όψεων είναι λευκό ή ώχρα. 

θ. Ο μαντρότοιχος είναι σοβατισμένος χρώματος λευκού ή από εμ¬ 
φανή λιθοδομή με ύψος μικρότερο ή ίσο του ενός μέτρου (1,00). Υπε¬ 
ράνω του ύψους αυτού, επιτρέπεται κιγκλίδωμα απλού σχεδίου με ύψος 
μικρότερο ή ίσο του ενός μέτρου. 

ι. Για τη χορήγηση κάθε οικοδομικής άδειας απαιτείται έγκριση της 
αρμόδιας Επιτροπής Πολεοδομικού και Αρχιτεκτονικού Ελέγχου. 

Άρθρο 6 

Στο τμήμα της έκτασης που δεν πολεοδομείται και παραμένει εκτός 
σχεδίου απαγορεύται κάθε δόμηση. 

Άρθρο 7 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. , 

Αθήνα, 30 Δεκεμβρίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

ΣΥΝΕΡ' ι Ν ΔΟΠΟΥΛ ΟΥ 
Ρ ΓΑ." Η 

\ ■ ·.: γ ολουλ*:α - 


εγ!·β»· γ ■ λ*. ■ - ίιτας 


έ 

ΠΑΝ ΒΟΥΡΛΙΩΤΙ ΚΗ ΣΥΝ.Π.Ε. 



ΑΜΥ1Ά 

ΕΡΕΤΡΙΑΣ 




• 


ΡΥΜΟΤΟΜΙΚΟ ΔΙΑΓΡΑΜΜΑ 

ΠΛΜΚΟΥΡΛΙϋΊΊΚΙ»; «ΥΧ.Π15.ΓΤΗΝ περκ 

'ΑΜΥΓΔΑΛΙΤΣΑ ΕΡΕΤΡΕΙΑΣ . 

- 

ΜΕΛΕΤΗ ΤΕΕι Γ Β. ΓΕΩΡΓΙΑΔΗΣ ΠΟΛ.ΜΗΧ ΕΜΠ 

Σ. Δ ΚΩΝΣΤΑΣ ΠΟΛ ΜΗΧ 

■ ΕΪΝΕΡΓΑΤΕΕ:Ν»ΔΗΜΟΠΟΥΛΟΥ ΑΡΧ. ΜΗΧ ΕΜΠ. 

Ρ ΣΑΙΤΗ ΑΡΧ ΜΗΧ. ΕΜΠ 

. Ν ΧΡΙΣΤΟΔΟΥΛΕ Α ΑΡΧ ΜΗΧ ΕΜΠ 



. ΕΠ1ΒΛΕΓΚ1Ν ■■ ΚΩΣΤΑΣ 

ΕΙΣΑΓΓΕΛΕΑΣ ΠΟΛ 


1 


. 

ί 

8 

8 

3 ΚΛΙΜΑ Ξ 

